REFERÈNCIA: BT-01/11CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE MONITORES/MONITORS DE L'ESCOLA D'ESTIU DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1716)
  + [Valencià](/va/acuerdo/1716)






Selector de idioma

Leer

* [Español](/es/acuerdo/1716)
* [Valencià](/va/acuerdo/1716)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REFERÈNCIA: BT-01/11CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE MONITORES/MONITORS DE L'ESCOLA D'ESTIU DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
==========================================================================================================================================================================================================================================

Secretaria General

Butlletí Oficial Universitat d'Alacant





REFERÈNCIA: BT-01/11CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE MONITORES/MONITORS DE L'ESCOLA D'ESTIU DE LA UNIVERSITAT D'ALACANT.

Data d'aprovació
:   14/03/2011

Data de publicació
:   17/03/2011

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1716.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1716)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1716)
  + [Compartir acuerdo en 

    X](https://twitter.com/intent/tweet?via=UA_Universidad&text=REFERÈNCIA: BT-01/11CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE MONITORES/MONITORS DE L'ESCOLA D'ESTIU DE LA UNIVERSITAT D'ALACANT.&url=https://www.boua.ua.es/va/acuerdo/1716)

**Títol:** REFERÈNCIA: BT-01/11CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE MONITORES/MONITORS DE L'ESCOLA D'ESTIU DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dilluns, 14 de març de 2011

REFERÈNCIA: BT-01/11

CONVOCATÒRIA URGENT DE BORSA DE TREBALL DE LA UNIVERSITAT D'ALACANT PER A OCUPAR LLOCS DE MONITORES/MONITORS DE L'ESCOLA D'ESTIU DE LA UNIVERSITAT D'ALACANT.

La Universitat d'Alacant, d'acord amb el que estableix l'article 17.3 del Decret 33/1999, de 9 de març, del Govern Valencià (DOGV del 20 d'abril), en el Reglament de creació i funcionament de les borses de treball de personal d'administració i servicis (Consell de Govern de 30/09/2004) i la resta de normativa general d'aplicació, convoca borsa de treball, per a cobrir temporalment, llocs de treball amb el perfil que s'inclou, amb les bases següents:

1ª     Lloc de Treball: Monitora/Monitor d'Escola d'Estiu

2ª     Jornada: de 8'30 a 14'30 hores

3ª     Duració del contracte: del 27 de juny al 29 de juliol del 2011

4ª     Retribució:

-        Monitora/Monitor de qualsevol de les activitats 978,36 € bruts

-        Monitora/Monitor de suport: 1132,84 € bruts

5ª     Requisits de les o dels aspirants:

-        Tindre la nacionalitat espanyola o trobar-se en alguna de les situacions arreplegades en l'art. 57 de la Llei 7/2007, de l'Estatut Bàsic de l'Empleat Públic (BOE de 13 d'abril).

-        Les o els aspirants que no siguen de nacionalitat espanyola hauran de posseir un coneixement adequat de les llengües oficials de la Comunitat Valenciana per a l'exercici del lloc de treball.

-        Serà inexcusable adjuntar la programació corresponent per a l'activitat a què s'opta dins del termini de presentació de sol·licituds.

-        Tindre complits 16 anys i no excedir l'edat màxima de jubilació forçosa.

-        Posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.

-        No haver sigut separada o separat per mitjà d'expedient disciplinari, ni trobar-se en inhabilitació absoluta o especial, d'acord amb l'art. 53.1.d) de la Llei 10/2010, de 9 de juliol, de la Generalitat, d'Ordenació i Gestió de la Funció Pública ValenPública Valenciana.

6ª     Objecte/Funcions:

-        Col·laborar en les següents activitats realitzades en l'Escola d'Estiu d'Alacant:

· Natació (3-14 anys).

· Informàtica (3-14 anys).

· Anglés (3-14 anys).

· Preesport (5 a 8 anys).

· Multiesport (9 a 14 anys).

· Infantil: Psicomotricitat, expressió i manualitats (3-5 anys).

· Suport de temps lliure: Organització i seguretat dels desplaçaments, vestidors i atenció a les mares i als pares. (3-14 anys).

· Monitora/Monitor de suport d'activitats: Coneixement dels programes de les activitats de les monitores o els monitors. (3-14 anys).

-        Basant-se en l'activitat a què s'opte hauran de desenvolupar, principalment, les funcions següents:

· Preparar un programa d'activitats que siguen adequades a l'edat de les xiquetes i xiquets.

· Desenvolupar la pròpia activitat.

· Assistir a les reunions programades per al desenvolupament d'aquestes activitats.

· Col·laborar en les activitats extraordinàries que es realitzen de conjunt de l'Escola i en l'organització de les entrades i eixides de les xiquetes i dels xiquets.

7ª     Perfil: Es valorarà:

-        Experiència i formació en activitats relacionades amb l'objecte de la convocatòria.

-        Titulació segons a l'activitat per la qual s'opte relacionada amb l'àrea següent:

· Natació: Activitat física i esportiva

· Informàtica: Especialista en informàtica.

· Anglés: Especialista en idioma Anglés.

· Preesport: Activitat física i esportiva

· Multideporte: Activitat física i esportiva

· Infantil: Educació infantil

· Suport de temps lliure: Especialista en Activitat física i esportiva / Activitats socioculturals.

· Monitora / Monitor de suport d'activitats: Activitat física i esportiva.

-        Anglés: Únicament per a aquells sol·licitants de l'activitat Anglés.

8ª     Sistema de Selecció: En funció de l'activitat a què s'opte:

Baremació de mèrits. Per part de la comissió encarregada de resoldre (composta segons es detalla en l'annex I) es valoraran els currícula i la programació de les o dels aspirants, d'acord al barem que figura en l'annex II. Només podran ser considerats aquells mèrits obtinguts fins a la data que finalitze el termini de presentació d'instàncies establit a continuació.

En qualsevol moment, la Comissió podrà requerir a les o als aspirants amb llengua d'origen diferent del castellà, la comprovació dels coneixements del mateix per mitjà dels mitjans i/o proves que considere oportuns.

9ª     Confecció de la borsa: Finalitzada la fase del sistema de selecció, es publicarà la relació del personal que formarà la Borsa de Treball identificada per cada activitat de les exposades en l'objecte de la convocatòria, ordenada de forma descendent per la puntuació total obtinguda per cada candidata o candidat.

En cas d'empat en la puntuació final es resoldrà de la forma prevista en el Reglament de creació i funcionament de les Borses de Treball en la Universitat d'Alacant.

La borsa tindrà una vigència de 2 anys corresponent a les edicions de l'Escola d'Estiu 2011 i 2012. El seu funcionament s'ajustarà al que disposa el reglament vigent de borses de treball de la Universitat d'Alacant.

A la vista dels resultats de l'aplicació del sistema de selecció, i en cas d'evidenciar-se la inadequació dels mèrits de les o dels aspirants al perfil i objecte de la convocatòria, es podran excloure motivadament de la relació del personal que formarà part de la  Borsa.

10ª Presentació d'Instàncies: Les instàncies estan disponibles en la següent adreça de la pàgina web de la Universitat, Servici de Selecció i Formació - Selecció i Provisió PAS-:

<http://www.ua.es/va/servicios/syf/selecfor/bolsas_trabajo/2011/bt01/solicitud.doc>

i en l'Oficina Principal del Registre General de la Universitat (Edifici de Rectorat i Servicis Generals del Campus de Sant Vicent), i podran presentar-se en l'Oficina Principal del Registre General de la Universitat o en les Oficines Auxiliars, situades en les Secretaries de Centre i en la Seu d'Alacant, en el termini de 10 dies hàbils, a partir del següent al de publicació de la present convocatòria en el Butlletí Oficial de la Universitat d'Alacant (BOUA).

Es podran emprar les vies establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), preferentment a través de les Oficines de Correus, i en este cas la sol·licitud que es presente haurà d'anar en sobre obert perquè el personal de Correus puga estampar en ella el segell amb la data de presentació abans de la seua certificació.

EN LA INSTÀNCIA HAURÀ DE FER-SE CONSTAR L'ACTIVITAT PER LA QUAL S'OPTA, EN EL CAS DE SER MÉS D'UNA HAURÀ DE RELACIONAR-LES PER ORDE DE PREFERÈNCIA.

A la instància s'adjuntarà:

-        Fotocòpia del DNI. Les o els aspirants que no posseïsquen la nacionalitat espanyola hauran de presentar fotocòpia del NIE, o si no disposen d'aquest últim, fotocòpia del passaport o d'un altre document del seu país d'origen que acredite la seua identitat, edat i nacionalitat.

-        Programació corresponent per a l'activitat a què s'opta.

-        Currículum de l'aspirant, que haurà de contindre documentació justificativa de tot el que exposa.

En el cas que l'aspirant aportara els documents acreditatius dels mèrits al·legats una vegada finalitzat el termini de presentació de sol·licituds, la Comissió podrà valorar els mateixos, sempre que hagen sigut relacionats prèviament en el currículum adjuntat a la instància.

En qualsevol moment del procés, es podrà sol·licitar al personal aspirant la presentació dels originals dels documents presentats i, si és el cas, de la traducció per intèrpret jurat dels mateixos.

11ª Documentació justificativa de tot allò que s'ha exposat en el currículum: Els mèrits hauran de ser al·legats i provats documentalment per mitjà de còpia simple:

-        Titulació: títol oficial o equivalent.

-        Experiència: a) En la Universitat d'Alacant: certificat del Servici de Gestió de Personal i b) Fora de la Universitat: informe de Vida Laboral expedit per la Tresoreria General de la Seguretat Social i contractes de treball.

En ambdós casos, es complementarà amb una certificació de l'empresa en què conste la categoria i les funcions desenvolupades.

-        Formació: Certificació en què consten a més del títol del curs o cursos, el seu programa, la duració en hores i la data de realització.

-        Coneixement d'idioma anglés: Es valorarà el coneixement d'idioma anglés segons el que estableix la Taula d'Equivalències continguda en l'annex III d’aquesta convocatòria.

-        Coneixements de Valencià: Certificació expedida per la Junta Qualificadora de Coneixements de Valencià o equiparades per la normativa vigent.

12ª Relació d'admesos i exclosos: Finalitzat el termini de presentació d'instàncies, es publicarà la relació provisional d'admesos i exclosos. A partir de l'endemà de la seua publicació les persones interessades tindran un termini de 5 dies hàbils per a la presentació de possibles esmenes. Transcorregut este es publicarà la relació definitiva d'admesos i exclosos.

13ª Comissió de selecció: La comissió encarregada de resoldre la convocatòria estarà composta  per 8 membres i els seus suplents: president, secretari i 6 vocals.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

14ª Protecció de dades de caràcter personal: Les dades de caràcter personal aportats per les o pels aspirants quedaran inclosos en el fitxer automatitzat de Personal d’aquesta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre del 2002, per la que es regula els fitxers automatitzats de dades de caràcter personal (Q.O.K.T. de 15 de gener del 2003).

La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei orgànica 15/1999, de 13 de desembre, de protecció de dades; que han de ser exercits, per escrit, davant del Gerent d’aquesta Universitat.

15ª Notificacions a aspirants: D'acord amb l'article 59.6 b) de la Llei 30/1992, de 26 de novembre, a l'efecte de notificació les successives resolucions així com la informació d'altres actes que requerisquen publicació i es deriven de la present convocatòria, es publicaran en el tauler d'anuncis de l'edifici de Rectorat i Serveis Generals i en l'adreça de la pàgina web del Servei de Selecció i Formació següent:

<http://www.ua.es/va/servicios/syf/selecfor/bolsas_trabajo/actual/index.html>

En aquesta mateixa adreça es troba la resta d'informació general referent a la convocatòria i l'accés a tota la normativa i legislació esmentada.

16ª Recursos: Contra la convocatòria, les seues bases i tots els actes administratius es que deriven d'esta, que esgoten la via administrativa, pot interposar-se recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 22 de la llei Orgànica 11/1983, de 25 d'agost, de Reforma Universitària i 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.

Davant de les actuacions de la Comissió de valoració, podrà interposar-se recurs d'alçada previst en l'article 114 de la Llei 30/1992, redactat d'acord amb la Llei 4/1999, de 13 de gener, en el termini d'un mes comptat des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.

Alacant, 14 de març del 2011

EL GERENT

Sgt.: Álvaro Berenguer Berenguer





[Carretera Sant Vicent del Raspeig s/n  
03039 Sant Vicent del Raspeig - Alacant  
 Tel. 85 127 2040 - Fax 59 254 5146](https://www.google.es/maps/@06.632168,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12310&trk=tyah&trkInfo=tarId%4L4004023250727%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)